El Porrat de Beniopa inicia demà les activitats amb més espais i actuacions musicals
09 enero 2020

## El Porrat de Beniopa inicia demà les activitats amb més espais i actuacions musicals09 enero 2020Última actualización: 15 julio 2025

![](../gestion/img/Cartell-RRSS2.jpg)  
  

Demà divendres 10 de gener s'inicien les activitats programades amb motiu de la festivitat de Sant Antoni a Beniopa i que prolongaran fins al 12 de gener. La programació inclou activitats per a tots els públics, entre les quals destaquen el tradicional Porrat, el Mercat d'Artesania i Circ i la Revetlla de Sant Antoni.

Una edició que tindrà cinc punts neuràlgics: "Porraters" i mercaders tradicionals al carrer Llarguer; Fira d'atraccions al carrer Meravelles; XIV Mostra d'Associacions de Beniopa al barranc; Mercat de productes i artesans valencians davant el Centre Social; i Mercat temàtic valencià en els carrers Mestre Michavila, del Mig i la plaça Major.

Com a principal novetat d'aquest any el programa "Barranc de Rock". Una sèrie d'actuacions musicals que pretenen amenitzar i generar bon ambient durant les festes. Així, el divendres serà el torn per a l'actuació del grup La Sede 2.0; mentre que dissabte i diumenge, s'esperen les actuacions de Dj La-Rocka i el grup "Sin Comentarios". En tots dos casos, les actuacions tindran lloc al migdia.  
A més, durant les hores centrals del dia es veurà reforçada l'animació de carrer i dissabte la Rondalla Agredolç actuarà abans de la crema de la foguera i ja diumenge serà el torn per a la benedicció dels animals, l'exhibició de cavalls, la matinal motera i el Km Vertical.

**DIVENDRES 10 DE GENER**

Des de les 17 h. Fira popular per als xiquets i xiquetes, preu especial 1’50 €.

22 h. Barranc de Rock: actuació del grup: La Sede 2.0 a les parades de les associacions.

**DISSABTE 11 DE GENER**

09 h. Plantà de la foguera de Sant Antoni a la plaça del Campanar, a càrrec de l’A.C. Falla Beniopa.

13 h. Volteig general de campanes.

13 h. Inauguració del Porrat, del Mercat, de la Mostra d’Associacions, amb l’animació: dels malabaristes, músics, etc. i la presència d’autoritats.

13.15 h. Taller de manualitats: la bolseta del porquet de Sant Antoni.

13 h. Espectacle itinerant: els venedors del Mercat busquen traure uns gallets extra, seràs tu el pròxim comprador?

13.30h. Barranc de Rock: actuació del DJ La-Rocka, a les parades de les associacions.

16 h. Barranc de Rock: actuació del DJ La-Rocka, al carrer Barranc.

18 h. Actuació de la Rondalla Agredolç, davant del Centre Social Mestre Michavila.

18.30 h. Espectacle itinerant: els venedors del Mercat busquen traure uns gallets extra, seràs tu el pròxim comprador?

19 h. Cercavila a càrrec de l’Associació de Dolçainers i Tabaleters de la Safor-UPG. Eixida des del c/ sant Antoni.

19 h. Músiques del món, amb l’actuació del grup Margallons, als carrers del Mercat.

19.30 h. Repartiment de bunyols de carabassa i mistela, a la plaça del Campanar, a càrrec de l’A. C. Falla de Beniopa, patrocinat per la Junta de Districte.

20 h. Cremà de la Revetla (foguera) de Sant Antoni, a la plaça del Campanar.

20.15 h. Espectacle itinerant: els venedors del Mercat

21.30 h. Sopar al Centre Cívic de Beniopa, tot seguit XIV Festival El Racó de Tonet, amb Pravatta Remember Festival.

  
**DIUMENGE 12 DE GENER**

08.45 h. Eixida de la 19 edició del Km Vertical, organitzat pel Club Alpí Gandia.

09 h. Mostra de Motos Clàssiques al carrer Barranc. Organitza: Moto Club Gandia. Durant el matí hi haurà una volta pels carrers de la ciutat.

11 h. Missa en honor de Sant Antoni del Porquet, a l’església Santa Maria Magdalena.  
11.45 h. Desfilada de cavalleries pels carrers del poble, amenitzada per l’Associació de Dolçainers i Tabaleters de la Safor-UPG. Eixida des del carrer Crist de l’Empar.

12 h. Benedicció d’animals, on es repartirà el pa benet i les garrofes, a la plaça del Campanar. Organitza: Parròquia Santa Maria Magdalena de Beniopa.

12.30 h. Exhibició hípica, a càrrec de l'equip Doma Clàssica David Escrivà i Club Hípic La Safor.

12.30 h. Espectacle itinerant: els amos del poble i el seu criat, van de passeig, segur que alguna cosa tenen a dir-te.

13 h. Músiques del món, amb l’actuació del grup Margallons, als carrers del Mercat.

13 h. Taller de manualitats: el tres en ratlla del porquet de Sant Antoni, amb Ni Fu Ni fa.

13.30 h. Espectacle itinerant: els amos del poble i el seu criat, van de passeig, segur que alguna cosa tenen a dir-te.

14 h. Barranc de Rock: Actuació del grup Sin Comentarios, a les parades de les Associacions.

  
**Dissabte 11 i diumenge 12**

De 10 a 22 h (aproximadament).

XIV Mostra d’Associacions de Beniopa amb productes artesanals, al carrer Barranc.

Porrat de productes típics, al carrer Llarguer.

Fira d’atraccions, al carrer Meravelles.

Mercat Valencià. Al carrer Mestre Michavila, a la Plaça Major de Beniopa i carrer del Mig.  
Mercat de productes valencians, al carrer Barranc(davant del Centre Social)